CELEX: 22016D1118
Language: da
Date: 2016-06-10 00:00:00
Title: Afgørelse nr. 1/2016 truffet af Landtransportudvalget Fællesskabet/Schweiz af 10. juni 2016 om afgiftsordningen gældende for køretøjer i Schweiz i perioden fra den 1. januar 2017 [2016/1118]

9.7.2016   
            
            
               DA
            
            
               Den Europæiske Unions Tidende
            
            
               L 186/36
            
         AFGØRELSE Nr. 1/2016 TRUFFET AF LANDTRANSPORTUDVALGET FÆLLESSKABET/SCHWEIZ
   af 10. juni 2016
   om afgiftsordningen gældende for køretøjer i Schweiz i perioden fra den 1. januar 2017 [2016/1118]
   UDVALGET HAR —
   under henvisning til aftalen mellem Det Europæiske Fællesskab og Det Schweiziske Forbund om godstransport og personbefordring med jernbane og ad landevej (1) (i det følgende benævnt »aftalen«), særlig artikel 51, stk. 2, og
   ud fra følgende betragtninger:
   
               (1)
            
            
               I henhold til artikel 40 i aftalen har Schweiz siden den 1. januar 2001 opkrævet en ikke-diskriminerende afgift på køretøjer for de omkostninger, som de forårsager (»differentieret afgift på tung lastvognstrafik«). Denne afgift differentieres på grundlag af tre emissionsnormkategorier (EURO).
            
         
               (2)
            
            
               Med henblik herpå fastsætter artikel 40, stk. 2 og 4, i aftalen det vejede gennemsnit af afgifterne, maksimumafgiften for den mest forurenende køretøjskategori samt den maksimale afgiftsforskel mellem kategorierne.
            
         
               (3)
            
            
               Eftersom den igangværende modernisering af den schweiziske bilpark betyder, at flere og flere køretøjer lever op til de nyeste EURO-standarder, er der behov for, at Landtransportudvalget Fællesskabet/Schweiz tilpasser fordelingen af EURO-normkategorierne mellem de tre afgiftskategorier.
            
         
               (4)
            
            
               Den rabat på 10 % i forhold til niveauet i afgiftskategorien, som i henhold til afgørelse nr. 1/2011 truffet af Landtransportudvalget Fællesskabet/Schweiz den 10. juni 2011 (2), indrømmes til køretøjer af emissionsnormkategori EURO II og EURO III, som er eftermonteret med et godkendt partikelfilter, bør bevares —
            
         VEDTAGET DENNE AFGØRELSE:
   Artikel 1
   Den differentierede afgift på tung lastvognstrafik med et køretøj, hvis faktiske totalvægt med last ikke overstiger 40 ton, og som tilbagelægger en strækning på 300 km, andrager
   
               —
            
            
               372,00 CHF for afgiftskategori 1
            
         
               —
            
            
               322,80 CHF for afgiftskategori 2
            
         
               —
            
            
               273,60 CHF for afgiftskategori 3.
            
         Artikel 2
   Afgiftskategori 1 gælder for køretøjer i emissionsnormkategori EURO III samt for alle køretøjer, som er godkendt til kørsel inden ikrafttrædelsen af EURO III-normen.
   Afgiftskategori 2 gælder for køretøjer i emissionsnormkategori EURO IV og EURO V.
   Afgiftskategori 3 gælder for køretøjer i emissionsnormkategori EURO VI.
   Artikel 3
   Den rabat på 10 % i forhold til niveauet i afgiftskategorien, som i henhold til artikel 1 i afgørelse nr. 1/2011 truffet af Landtransportudvalget Fællesskabet/Schweiz, indrømmes til køretøjer af emissionsnormkategori EURO II og EURO III, som er eftermonteret med et godkendt partikelfilter, bevares.
   Artikel 4
   Denne afgørelse træder i kraft den 1. januar 2017.
   
      Udfærdiget i Bern, den 10. juni 2016.
      
         
            For Det Schweiziske Forbund
         
         Peter FÜGLISTALER
         
            Præsident
         
      
      
         
            For Den Europæiske Union
         
         Fotis KARAMITSOS
         
            Leder af den Europæiske Unions delegation
         
      
   
   
      (1)  EFT L 114 af 30.4.2002, s. 91.
   
      (2)  EUT L 193 af 23.7.2011, s. 52.